Diari Oficial de la Generalitat Valenciana


Sumari del DOGV 869, del 15-07-1988 (1988/811656)

ORDRE de 24 de juny de 1988, de la Conselleria d'Agricultura i Pesca, per la qual es regula la concessió de subvencions per a la modernització del sector ornamental.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/24/(1)/dof/vci/html**

### Dades del document

Número de DOGV
:   869

Data del DOGV
:   15-07-1988

Secció del DOGV
:   DISPOSICIONS GENERALS

Número del document
:   1988/811656


Data del document
:   24-06-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 24 de juny de 1988, de la Conselleria d'Agricultura i Pesca, per la qual es regula la concessió de subvencions per a la modernització del sector ornamental.  
Per tal de fomentar la producció de plantes ornamentals i flor tallada i millorar la qualitat d'aquests productes, resulta convenient d'ajudar a aquest sector de la producció agrícola d'indubtable importància a la Comunitat Valenciana.  
L?Institut Nacional de Llavors i Plantes de Viver del Ministeri d'agricultura, Pesca i Alimentació, ha subvencionat durant les darreres campanyes activitats tendents a la modernització del sector ornamental. Com a complement a aquestes subvencions la Conselleria d'agricultura i Pesca estableix les ajudes que s'indiquen en aquesta Ordre.  
En atenció d'aquests motius, a proposta del Director General de la Producció Agria, i fent ús de les facultats que tinc atribuïdes,  
ORDENE:  
Article primer  
Les subvencions regulades per la present Ordre s'aplicaran al foment de la producció i la qualitat de les plantes ornamentals i la flor tallada. Es finançaran amb càrrec al Programa 714.20 «Ordenació i millora de la producció agrària» del pressupost de la Generalitat Valenciana vigent, d'acord amb les disponibilitats pressupostàries.  
Article segon  
Podran sol·licitar les subvencions previstes en aquesta Ordre:  
a) els productors de flor tallada inscrits al Registre de Productors de Flor Tallada de la Comunitat Valenciana.  
b) els productors de plantes ornamentals inscrits al Registre Provisional de Productors de Plantes de Viver.  
c) les agrupacions de productors compreses en els dos apartats anteriors, amb independència de la seua forma jurídica.  
Article tercer  
Les subvencions podran arribar fins al 35% dels pressuposts presentats pels possibles beneficiaris, fins un màxim de 3.000.000 PTA per peticionari.  
Article quart  
Les sol·licituds d?ajudes, dirigides a l?Il·lm. Sr. Director General de la Producció Agrària, les podran presentar als Serveis Territorials de la Conselleria d'agricultura i Pesca de la província o al Servei de Llavors i Plantes de Viver de la Conselleria. Hauran d'adjuntar, per duplicat, els documents següents:  
a) document que acredite la personalitat jurídica del sol·licitant.  
b) memòria o, si s'escau, projecte de l'activitat que pretén de dur a terme i per a la qual se sol·licita la subvenció. S'hi especificaran els objectius que es desitgen d'assolir.  
c) pla cronològic de les activitats i de les inversions que es realitzaran.  
d) pressupost de les despeses i el pla de finançament.  
e) declaració formal d'altres ajudes que per a la mateixa finalitat s'hagen sol·licitat i/o obtingut, amb l'expressió si s'escau dels compromisos assumits pel peticionari.  
f) justificant del compliment de les obligacions fiscals i amb la Seguretat Social.  
Article cinquè  
El termini de presentació de sol·licituds conclourà l?1 d'octubre d'enguany.  
Article sisè  
Per a la resolució de les sol·licituds es tindrà en compte, a més dels criteris que puga establir la Direcció General de la Producció Agrària, el que tot seguit s'assenyala:  
a) les inversions destinades a millorar la producció i la qualitat de la flor tallada tindran prioritat sobre aquelles de la resta del sector destinades a anàlogues finalitats.  
b) a les inversions destinades a planta ornamental, la renovació de les instal·lacions tindrà preferència sobre les instal·lacions noves.  
DISPOSICIONS FINALS  
Primera  
S'autoritza la Direcció General de la Producció Agrària a desplegar aquesta Ordre.  
Segona  
La present Ordre entrarà en vigor l'endemà de la publicació al Diari Oficial de la Generalitat Valenciana.  
València, 24 de juny de 1988.  
El Conseller d'agricultura i Pesca,  
LUIS FONT DE MORA MONTESINOS


Còpia Permalink ELI